open-index/open-wikipedia-markdown huggingface dataset:
משפט ההישנות של פואנקרה

**משפט ההישנות של [[אנרי פואנקרה|פואנקרה]]** הוא משפט מתמטי העוסק במערכות דינמיות, בעל שימושים בסטטיסטיקה ובפרט בתהליכים מקריים, וכן בפיזיקה סטטיסטית. במילים פשוטות המשפט קובע כי בתנאים מסוימים, חלקיק הנע בצורה אקראית בתוך תיבה, יחזור קרוב ככל שנרצה למיקומו המקורי לאחר פרק זמן סופי כלשהו.

למשפט היה תפקיד חשוב בהתפתחות הפיזיקה הסטטיסטית בסופה של המאה ה-19 והוא גרם לפיזיקאים לנסח מחדש את הנחת הארגודיות.

המשפט קרוי על-שמו של המתמטיקאי הצרפתי אנרי פואנקרה שדן בו בשנת 1890. המשפט הוכח על ידי המתמטיקאי היווני-גרמני קונסטנטין קרתאודורי בשנת 1919, תוך שימוש בכלים מתורת המידה. מאז הוכחת הגרסה הבסיסית של המשפט, פותחו גרסאות נוספות והכללות נוספות שלו, בין השאר גם מנקודות מבט טופולוגיות או גאומטריות. למשל גרסאות העוסקות ב"הישנות מְרוּבָּה".

## נוסח פורמלי

באופן כללי, המשפט עוסק במרחב הסתברות \left(X, \mathcal{F}, \mathbb{P} \right), יחד עם העתקה מדידה T: X \to X שהיא שומרת מידה, כלומר, \mathbb{P} \left( E \right) = \mathbb{P} \left( T^{-1}E \right) לכל מאורע E \in \mathcal{F}.

;גרסה הסתברותית
יהי E \in \mathcal{F} מאורע בעל הסתברות חיובית. לכל x \in E, נגדיר n(x) = \inf \left\{ n \in \mathbb{N} \mid T^nx \in E \right\}. אזי מתקיים כי n(x)  בהסתברות 1.

דוגמה לכך שהדרישה כי מידת המרחב תהיה סופית, כלומר שהמרחב יהיה מרחב הסתברות, היא הדוגמה של ההעתקה T: \mathbb{R} \to \mathbb{R} המוגדרת Tx = x+1. קל לראות כי זו העתקה מדידה ושומרת מידה, ובכל זאת אף נקודה אינה חוזרת לעצמה.

;גרסה מטרית
נניח עוד כי \left( X,d \right) מרחב מטרי קומפקטי, וכי T היא גם פונקציה רציפה שהיא הומאומורפיזם. אזי קיימת נקודה x \in X כך שלכל \epsilon > 0 קיים n \in \mathbb{N} שעבורו d \left( x,T^nx \right) .

;גרסה טופולוגית
נניח עוד כי X מרחב טופולוגי האוסדורף המקיים את אקסיומת המנייה השנייה. תהי \Sigma טופולוגיה המכילה את סיגמא-אלגברת בורל, שביחס אליה T היא פונקציה רציפה. אזי בהסתברות 1, עבור x \in X, לכל סביבה פתוחה U \in \Sigma של x, קיים n \in \mathbb{N} שעבורו T^nx \in U.

## הוכחה

נוכיח להלן את הגרסה ההסתברותית של המשפט.

לכל n \in \mathbb{N} נגדיר E_n = \left\{ x \in E \mid n(x) = n \right\}. כמו כן נגדיר E_{\infty} = \left\{ x \in E \mid T^nx \notin E, ~\forall n \in \mathbb{N} E \right\}. ברור כי E = E_{\infty} \cup \bigcup_{n=1}^{\infty} E_n וכי הצגה זו היא איחוד זר. כמו כן אלה קבוצות מדידות, שכן מתקיים E_1 = E \cap T^{-1}E וכן ניתן להראות באינדוקציה כי E_n = E \cap T^{-n}E \cap \bigcap_{j=1}^{n-1} T^{-j} \left( X \backslash E \right) לכל n \geq 2.

נשים לב כי עבור כל x \in E_{\infty} בהכרח T^nx \notin E_{\infty} לכל n \in \mathbb{N}. נובע מכך כי הסדרה \left\{ T^{-i}E_{\infty} \right\}_{i=1}^{\infty} היא סדרה של קבוצות זרות.

מהיות T שומרת מידה נובע כי \mathbb{P} \left( E_{\infty} \right) = \mathbb{P} \left( T^{-i} E_{\infty} \right) לכל i \in \mathbb{N}, ולכן נובע כי,
1 = \mathbb{P} \left( X \right) \geq \mathbb{P} \left( \bigcup_{i=1}^{\infty} T^{-i}E \right) = \sum_{i=1}^{\infty} \mathbb{P} \left( T^{-i}E \right) = \sum_{i=1}^{\infty} \mathbb{P} \left( E_{\infty} \right)
ומכאן כי בהכרח \mathbb{P} \left( E_{\infty} \right) = 0, כפי שנדרש.

## הערות שוליים

קטגוריה:מערכות דינמיות
קטגוריה:פיזיקה סטטיסטית
קטגוריה:משפטים בתורת המידה
לוטונג

**לוטונג** (שם מדעי: *Trachypithecus*) הוא סוג של פרימטים הנפוצים בהודו, סרי לנקה ודרום-מזרח אסיה ביערות גשם טרופיים.

קופים אלה הם קרובי משפחתם של הלנגור ושל הלנגור האפור ומצויים על עצים ביערות. הם בעלי פרוות שחורות או כהות, למעט מספר מינים אדמוניים. הפנים בצבע לבן עם סימנים לבני מסביב לעיניים וגם על השפה העליונה. הם בעלי שערות ציצה ופיאות רחבים. הם בעלי זנבות ארוכים וכפות חזקות והם טובים בקפיצות.

תזונתם העיקרית של קופי הלוטונג היא על עלים, ניצנים ופירות.
## מינים
*לוטונג ג'אווה (Trachypithecus auratus)
*לוטונג כסוף (*Trachypithecus cristatus*)
**Trachypithecus germaini*
**Trachypithecus barbei*
*לוטונג ממושקף (*Trachypithecus obscurus*)
*לוטונג פייר (*Trachypithecus phayrei*)
*לנגור הכיפה (*Trachypithecus pileatus*)
**Trachypithecus shortridgei*
*לנגור זהוב (*Trachypithecus geei*)
**Trachypithecus francoisi*
**Trachypithecus hatinhensis*
*לוטונג פוליוצפלוס (*Trachypithecus poliocephalus*)
**Trachypithecus laotum*
**Trachypithecus delacouri*
**Trachypithecus ebenus*
*לנגור פופאיי (Popa langur monkey) 

## קישורים חיצוניים

קטגוריה:בעלי חיים שתוארו ב-1862
קטגוריה:טקסונים שתוארו בידי לודוויג רייכנבאך
קטגוריה:קולובים
1700 בצרפת

שנת **[[1700]] ב[[צרפת]]** הייתה השנה בה ציינה צרפת 713 שנות לאום.

## מנהיגים
*מונרך – לואי הארבעה עשר, מלך צרפת

## נולדו
* 19 בנובמבר – ג'ין-אנטוני נולה - פיזיקאי צרפתי ידוע. (נפטר ב-1770)
* אין תאריך מדויק - ברתולומאו רסטרלי - אדריכל רוסי-איטלקי-צרפתי ידוע שעיצב ארמונות רבים ברוסיה ובמדינות הבלטיות (נפטר ב-1771).

## נפטרו
* 15 בספטמבר – אנדרה לה נוטר - אדריכל ידוע וגננו האישי של המלך לואי הארבעה עשר.
## ראו גם

## קישורים חיצוניים

## הערות שוליים

*
מנגבי

**מַנְגַּבִּי** (שם מדעי: *Cercocebus*) הוא סוג של קופים מתת-משפחת הגנונים שבמשפחת קופים בעלי זנב החיים רק ביערות אפריקה המערבית ואפריקה המזרחית. בסוג שישה מינים והוא קרוב משפחתם של מנגבי הרמות והמנגבי המצוייץ.

למנגבים פרווה עבה בצבע חום-כתום, זנב ארוך ועור פנים חשוף וכהה בעל כתמי עיניים לבנים. 

המנגבים חיים באפריקה הטרופית באזורים הטרופיים וחיים בסביבות יער או שפלות לחות. הם טובים בטיפוס על עצים, אך יכולים לרדת לקרקע. הם ניזונים מצמחייה, פירות, נבלות ובעלי חיים קטנים.

## מינים
*מנגבי לבן-עורף (*Cercocebus atys*)
*מנגבי אדום כיפה (*Cercocebus torquatus*)
**Cercocebus agilis*
**Cercocebus chrysogaster*
*מנגבי טאנה (*Cercocebus galeritus*)
**Cercocebus sanjei*

## קישורים חיצוניים

## הערות שוליים

קטגוריה:בעלי חיים שתוארו ב-1812
קטגוריה:גנונים
קטגוריה:טקסונים שתוארו בידי אטיין ז'ופרואה סנט-אילר
מנגבי מצוייץ

**מנגבי מצוייץ** (שם מדעי: *Lophocebus*) הוא סוג של קופים מתת-משפחת הגנונים שבמשפחת קופים בעלי זנב החיים רק ביערות מערב אפריקה המשוונית. הם קרוביהם של המנגבים האמיתיים (Cercocebus) ובעבר נחשבו לחלק מהם. בסוג זה ישנם 6 מינים.

אלו קופים שחורים בעלי ציצת שערות ופנים שחורות. הם חיים על העצים ועל הקרקע ובעלי זנב ארוך וכפות חזקות. כמו רוב הפרימטים הם אוכלי כל וניזונים מהחי והצומח.

## מינים
*מנגבי אפור-לחיים (*Lophocebus albigena*)
*מנגבי שחור-כיפה  (*Lophocebus aterrimus*)
**Lophocebus opdenboschi*
*מנגבי אוגנדי (*Lophocebus ugandae*)
**Lophocebus johnstoni*
**Lophocebus osmani*

בעבר היה שייך לסוג המין היחידי קיפונג'י (*Rungwecebus kipunji*).

## קישורים חיצוניים

קטגוריה:בעלי חיים שתוארו ב-1903
קטגוריה:טקסונים שתוארו בידי תאודור שרמן פלמר
קטגוריה:גנונים
מערת הלל

250px|שמאל|ממוזער|מערת הלל הזקן מבפנים
ממוזער|250px|הכניסה למערת הלל
**מערת הלל** היא מערת קבורה הממוקמת במירון, סמוך למתחם קבר הרשב"י. המערה ידועה גם בשמות "**מערת הלל ותלמידיו**" ו"**מערת הלל ושמאי**". על פי מסורות המתועדות החל מסוף המאה ה-11, המערה מיוחסת לקבורתם של הלל הזקן, בית הלל, שמאי הזקן, אשתו של שמאי ובית שמאי.

## רקע היסטורי
הלל הזקן היה נשיא הסנהדרין בירושלים בשלהי תקופת בית שני, בתקופה שסביב תחילת הספירה הנוצרית. היה מייסד וראש בית הלל, זרם הלכתי בשלהי תקופת בית שני שהיה בעימות עם בית שמאי, מיסודו של שמאי הזקן. פועלו של הלל הזקן מוזכר בהקשר לאלכסנדריה המצרית, ירושלים ויריחו, ואין כל אזכור במקורות קדומים לפועלו באזור הגליל או למקום קבורתו.

## אזכור למערת הלל בימי הביניים

האזכור הראשון לקברי הלל ושמאי בגליל הוא במגילת אביתר שחיבר רבי אביתר גאון, שנת 1083, ומתאר את קבורת אביו רב אליהו הכהן גאון בדלתון, מקום שסביבו קבורים צדיקים רבים מתקופת התנאים, ביניהם מוזכרים הלל ושמאי.

אזכור למערה בסמוך למירון מופיע ב'מסעות רבי בנימין' מאת בנימין מטודלה (1168-1170 לערך). במקור זה מוזכרת מערה שבה קבר הלל, שמאי וקברם של 20 מתלמידיהם. תיאור דומה מתקופה קרובה מוזכר גם בחיבורו של פתחיה מרגנסבורג (1170-1180 לערך).

תיאורים נוספים של המערה מוזכרים בכתבים רבים מימי הביניים, אצל יעקב בן נתנאל הכהן (1153-1187, שמואל ב"ר שמשון (1210-1211 לערך), מנחם החברוני (1215 לערך), יעקב השליח (המאה ה-13), תוצאות ארץ ישראל (1270-1320 לערך), אשתורי הפרחי (1313 לערך), מסע המיוחס ליצחק חילו (1333 לערך) ועוד.

אתר מערת הלל סמוך מאוד לאתר קבר רבי שמעון בר יוחאי כיום, אך בשני המקורות הראשונים כלל לא נזכר קבר הרשב"י בסמוך, ובאחרים מוזכר אתר קבר הרשב"י כמשני או מקביל למערת הלל ושמאי. בהשפעת ספר הזוהר ועליית מגורשי ספרד בסוף ימי הביניים עבר מרכז החשיבות באתרי מירון ממערת הלל לקבר הרשב"י.

### עלייה לאתר בפסח שני ונביעת מים מהמערה
בחלק ניכר מהמקורות סביב מערת הלל מוזכר פלא של נביעת מים בתוך המערה, לראשונה בחיבורו של פתחיה מרגנסבורג, המייחס אותם רק לבואו של אדם הגון. בתיאור ב'תוצאות ארץ ישראל' מוזכרת עליה לאתר בפסח שני ותפילה בו, ויציאת מים מהמערה בעקבות התפילה, דבר הנחשב לסימן טוב להתקבלות התפילה. במקורות שונים מובאת עובדת השתתפותם של ערבים מקומיים בתפילות אלו יחד עם היהודים, ואגירת כמות קטנה של המים שנבעו מהמערה כסגולה

## בימינו
בעשור השני של המאה ה-21, סודרה גישה אל תוך המערה, הותקנה בה תאורה חשמלית וכיום היא פתוחה לציבור.

## קישורים חיצוניים
* מערת הלל, אתר 'אהלי צדיקים'

## הערות שוליים

קטגוריה:מירון
קטגוריה:קברי צדיקים
קטגוריה:קברי צדיקים בגליל
קטגוריה:אתרי עלייה לרגל (יהדות)
קטגוריה:הלל הזקן
קטגוריה:שמאי הזקן
קרחון מרץ

**קרחון מרץ** (באנגלית: **Mertz Glacier** הוא קרחון גדוש קניונים בחוף ג'ורג' החמישי של מזרח אנטארקטיקה. זה מקורה של בליטה קרחונית, שנשלחה בעבר צפונה אל תוך האוקיינוס הדרומי, "לשון קרחון מרץ". הקרחון מנציח את שמו של חוקר הארצות השווייצרי קסבייר מרץ.

**עמק ניניס-מרץ** () הוא עמק תת-ימי, ששמו ניתן לו בקשר לקרחון מרץ וקרחון ניניס.

## גאוגרפיה
ממוזער|left|270px|חלקה הבולט של לשון הקרחון נשבר בפברואר 2010
אורכו של קרחון מרץ הוא כ-72 ק"מ ורוחבו הממוצע 32 ק"מ. הוא מגיע אל הים בקצהו של פיורד באורך 60 ק"מ, שם הוא נמשך כלשון קרחון גדולה ויוצא בין כף דה לה מוטה/מפרץ בוכאנן ממערב וכף הארלי/מפרץ פישר ממזרח אל תוך האוקיינוס הדרומי. אורכה של לשון קרחון מרץ () הוא כ-80 ק"מ בסך הכל, שכן היא מזדקרת כ-25 ק"מ אל תוך האוקיינוס. רוחבה הוא 40 ק"מ פחות או יותר. הקרחון מעביר כ-10 עד 12 ג'יגה טון לשנה אל הפיורד והלשון מתקדמת כק"מ אחד בשנה במורד הפיורד ואל תוך האוקיינוס.

## היסטוריה
משלחת אוסטרלאסיה לאנטארקטיקה (1914-1911) בהנהגת דאגלס מוסון גילתה את הקרחון וקראה לו על שם קסבייר מרץ, חבר המשלחת שנספה ב-7 בינואר 1913 במסע של קבוצת המזרח הרחוק. שרידי גופתו של מרץ טמונים עדיין בקרחון הנושא את שמו, קרובים קילומטרים אחדים לאוקיינוס הדרומי משהיו כשמוסון קבר אותו בקרח.

### התנתקות 2010
ממוזער|left|270px|תמונות אלה מראות את גוש הקרח ולשון הקרחון ממש לפני ואחרי ההתנתקות
בפברואר 2010 ניתקה כמחצית מלשון הקרחון מרץ, חלקת קרח שאורכה כ-78 ק"מ ורוחבה כ-39 ק"מ, אשר הזדקרה למרחק 100 ק"מ אל תוך האוקיינוס הדרומי, מגוף הלשון העיקרי. ההפרדה התרחשה בסביבות 12 או 13 בפברואר, לאורך שני קווי שבר קיימים משני צדי הלשון. לאירוע תרמה במידה מסוימת התנגשות של גוש קרח גדול עם גוף הלשון. גוש הקרח B-9B היה שריד של גוש הקרח B-9, שאורכו 97 ק"מ ורוחבו 30 ק"מ, אשר ניתק ממדף הקרח רוס בשנת 1987 ולא מכבר ניתק מגדת ניניס ממזרח ללשון, שם היה תקוע במשך 18 שנים. 

גוש הקרח החדש שנוצר נקרא Iceberg C-28, משום שהוא גוש הקרח הגדול ה-28 במספר שניתק ממדף הקרח האנטארקטי, ברביע הפונה אל אוסטרליה, מאז 1976. גובהו של גוש הקרח הוא 400 מ' ופני השטח שלו מכסים 2545 קמ"ר. ומשקלו מוערך בכ-860 מיליארד טון. לדברי חוקר הקרחונים האוסטרלי ניל ינג, אירוע כזה מתרחש אחת ל-50 עד 100 שנים. הואיל והלשון מתקדמת ק"מ אחד בשנה, גוש הקרח החדש הזה מייצג כ-70 שנה של התקדמות קרחון.

בתוך שבועיים חג גוש הקרח מרץ סביב נקודת ההתנגשות עם B9-B ונח במקביל לקו החוף. גוש הקרח נסחף מערבה לאחר ההתנגשות ובאפריל 2010 נחבט בפסגה תת-ימית בהתנגשות, ששברה אותו לשני חלקים.

זרימת גושי הקרח מן הקרחון המבותר הפחיתה את יעילות הפוליניה מערבית לקרחון מרץ, שפעלה כאחד האזורים העיקריים של אנטארקטיקה להיווצרות מי מצולות אנטארקטיים דחוסים. ההינתקות יכולה להשפיע על עתיד המסוע הימי סביב אנטארקטיקה.

## קישורים חיצוניים

## הערות שוליים

מרץ
2016 בצרפת

שנת **[[2016]] ב[[צרפת]]** הייתה השנה בה ציינה צרפת 1,029 שנות לאום.

## הנהגה
* נשיא - פרנסואה הולנד
* ראש ממשלה - מנואל ואלס

## אירועים בולטים
170px|ממוזער|ב-14 ביולי כ־84 בני אדם נרצחו ומעל 100 אנשים נפצעו בטיילת של ניס בידי מחבל צרפתי ממוצא תוניסאי
* 26 בפברואר – טקס פרסי סזאר ה-41.
* 11-22 במאי - פסטיבל קאן לשנת 2016.
* 10-10 ביולי - יורו 2016 שנערך בצרפת.
* 2-24 ביולי - טור דה פראנס לשנת 2016.
* 14 ביולי – פיגוע הדריסה בניס: כ־84 בני אדם נרצחו ו-306 נפצעו בעיר החוף הצרפתית ניס כאשר מחבל צרפתי-מוסלמי ממוצא תוניסאי דרס באמצעות משאית הובלה שכורה קהל שחגג את יום הבסטיליה. נהג המשאית פתח גם  באש לעבר הקהל ובסופו של דבר נורה ונהרג על ידי כוחות הביטחון.
* 26 ביולי – הפיגוע בכנסייה בנורמנדי: 2 מחבלים מארגון "המדינה האסלאמית", החזיקו בני ערובה בכנסייה בנורמנדי, ערפו את ראשו של כומר הכנסייה ופצעו אנושות את אחד מבני הערובה. שוטרים שהגיעו למקום חיסלו את שני המחבלים.
*5-21 באוגוסט - 177 ספורטאים מייצגים את צרפת באולימפיאדת ריו דה ז'ניירו.
* 11-16 באוקטובר - מופע הספורט המוטורי של פריז.
* 6 בדצמבר – ראש ממשלת צרפת מנואל ואלס התפטר והודיע כי יתמודד בבחירות הקרובות על נשיאות צרפת. במקומו מינה הנשיא פרנסואה הולנד את ברנאר קזנב.

## נפטרו
**([[:קטגוריה:צרפתים שנפטרו ב-2016|קטגוריה:צרפתים שנפטרו ב-2016]])**
[ממוזער|130px|שמאל|[פייר בולז]]
### ינואר
* 4 בינואר – פייר בולז, מלחין ומנצח צרפתי מפורסם. (נולד ב-1925)
* 31 בינואר – בניוט ויוליר, שף צרפתי מפורסם. (נולד ב-1971)

### מאי
* 5 במאי – מריוס סינט, קריקטוריסט צרפתי. (נולד ב-1928)

## קישורים חיצוניים

*
צרפת
צרפת
משפט הרציפות של קולמוגורוב

בתורת ההסתברות ובפרט בתהליכים מקריים, **משפט הרציפות של [[אנדריי קולמוגורוב|קולמוגורוב]]** הוא משפט המבטיח שתהליך מקרי שהמומנטים שלו מקיימים תנאי מסוים, ניתן להתייחס אליו כאל תהליך מקרי רציף, במובן זה שהוא שווה לתהליך רציף בהסתברות 1.

## נוסח פורמלי

יהי \left( S,d \right) מרחב מטרי. יהי X_t: \Omega \to S תהליך מקרי המוגדר עבור t \in \left[0,\infty\right).

נניח כי לכל T > 0 קיימים קבועים ממשיים וחיוביים \alpha, \beta, K, כך שמתקיים לכל 0 \leq s,t \leq T,
\mathbf{E} \left[ d\left( X_t,X_s \right)^{\alpha} \right] \leq K \cdot \left| t-s \right|^{1+\beta}

אזי קיימת "גרסה" של \left\{ X_t \right\}_{t \in \left[ 0,\infty \right) } שהיא תהליך רציף. כלומר, קיים תהליך מקרי \left\{ Y_t \right\}_{t \in \left[ 0,\infty \right) } שהוא רציף במשתנה t, כך שמתקיים כי \mathbb{P} \left( X_t = Y_t \right) = 1 לכל t \geq 0.

יתרה מזו, המסילות Y_t מקיימות את תנאי הלדר לכל קבוע 0 .

## שימושים

משפט זה משמש באחת הבניות של תנועה בראונית, יחד עם משפט ההרחבה של קולמוגורוב. משפט ההרחבה מאפשר בנייה של תהליך מקרי המקבל ערכים במרחב האוקלידי \mathbb{R}^n שהתפלגותו היא כשל תנועה בראונית, ומשפט הרציפות מבטיח כי מתוך התהליך המתקבל ממשפט ההרחבה ניתן לקבל תהליך שהוא אכן רציף. תכונה זו חיונית ביישומים מעשיים, שכן רציפות התהליך משקפת התנהגות חלקה של תופעות אקראיות לאורך זמן. בעולם האמיתי, התנועה הבראונית משמשת בתחומים מגוונים: בפיננסים היא מהווה בסיס למודלים כמו מודל בלאק ושולס לחישוב מחירי אופציות, שבהם הרציפות מייצגת תנודות מחירים ריאליסטיות. בפיזיקה, התהליך מתאר תנועת חלקיקים זעירים בסביבה נוזלית, כפי שנצפתה בניסויי תנועה בראונית קלאסיים. 

## קישורים חיצוניים

* Fabrice Baudoin, Lecture 6. The Kolmogorov continuity theorem

קטגוריה:משפטים בתורת ההסתברות
קטגוריה:תהליכים סטוכסטיים
דוסטלי מולדר

**דוסטלי מולדר** (בהולנדית: **Dustley Mulder**; נולד ב-27 בינואר 1985) הוא כדורגלן עבר קוראסאואי ששיחק בעמדת המגן הימני.

## קריירת מועדונים
מולדר גדל באקדמיה לכדורגל של פיינורד ובגיל 19 הצטרף לקבוצת הבוגרים של אקסלסיור רוטרדם, היריבה העירונית. בקיץ  מולדר חתם בוואלבייק ל-5 שנים.

ב-30 ביוני 2010 מולדר חתם לשנתיים בלבסקי סופיה מליגת העל הבולגרית. יום לאחר מכן ערך את משחק הבכורה שלו בקבוצה במשחק ידידות נגד מטאליסט חרקוב. ב-22 ביולי הוא ערך את הופעת הבכורה הרשמית שלו במועדון במוקדמות הליגה האירופית נגד דאנדוק האירית. ב-8 בדצמבר 2011 האריך את חוזהו בלבסקי עד קיץ . ב-25 באוגוסט 2012 הבקיע את שער הבכורה שלו בקבוצה בניצחון 0-2 נגד מונטנה. בתום העונה שוחרר מהמועדון לאחר שסיים את חוזהו, אך חזר זמן קצר לאחר ששוחרר.

ביולי  חתם באפולון לימסול הקפריסאית לעונה עם אופציה לעונה נוספת. ב-21 באוגוסט 2014 ערך את הופעת הבכורה שלו בקבוצה בתיקו 1-1 נגד לוקומוטיב מוסקבה במסגרת פלייאוף העלייה לשלב הבתים של הליגה האירופית.

## קריירה בינלאומית
ב-27 במרץ 2015 מולדר ערך את הופעת הבכורה שלו בנבחרת קוראסאו בניצחון 1-2 נגד  במסגרת מוקדמות מונדיאל 2018.

## קישורים חיצוניים

קטגוריה:כדורגלנים קוראסאואים
קטגוריה:מגני כדורגל הולנדים
קטגוריה:כדורגלנים הולנדים
קטגוריה:מגני כדורגל קוראסאואים
קטגוריה:כדורגלני אקסלסיור רוטרדם
קטגוריה:כדורגלני ואלבייק
קטגוריה:כדורגלני לבסקי סופיה
קטגוריה:כדורגלני אפולון לימסול
קטגוריה:כדורגלני נאק ברדה
קטגוריה:כדורגלני נבחרת קוראסאו
קטגוריה:כדורגלני גביע הזהב 2017
קטגוריה:הולנדים שנולדו ב-1985
קטגוריה:קוראסאואים שנולדו ב-1985
המפלגה החוקתית של מלטה

**המפלגה החוקתית של [[מלטה]]** הייתה מפלגה פרו-בריטית שפעלה בפרלמנט המלטזי. למפלגה היו נציגים בפרלמנט ובממשלה המלטזית בין 1921–1945, ושוב בין 1950 ל-1953, והיא הרכיבה את הממשלה בין 1927–1930 יחד עם מפלגת העבודה. למפלגה החוקתית הפרוגרסיבית, שהתפצלה מזו, היו נציגים בפרלמנט בין 1962 ל-1966.

## קישורים חיצוניים

## הערות שוליים

קטגוריה:מלטה: מפלגות היסטוריות
קטגוריה:מפלגות שמרניות
קטגוריה:מפלגות שהוקמו ב-1921
יחסי ישראל–סלובניה

[250px|ממוזער|נשיא ישראל [ראובן ריבלין (מימין) עם מקבילו הסלובני בורוט פאחור בעת ביקור האחרון בישראל לרגל פורום השואה העולמי החמישי, ינואר 2020]]
**יחסי ישראל–[[סלובניה]]** הם היחסים הדיפלומטיים בין סלובניה לבין ישראל. לסלובניה יש שגרירות רשמית בתל אביב-יפו, אולם לישראל אין שגרירות קבועה בסלובניה, והנציגות הדיפלומטית הישראלית האמונה על סלובניה היא שגרירות ישראל בווינה, והשגריר הוא שגריר נייד היושב בירושלים.

השגריר הישראלי בסלובניה הוא שגריר שאינו תושב. נכון לשנת 2022, השגריר הוא זאב בוקר והוא נמצא בירושלים. קונסול הכבוד של סלובניה בישראל הוא עדי רוזנפלד.
## היסטוריה
היחסים בין ישראל לסלובניה כוננו בשנת 1992 לאחר התפרקות יוגוסלביה. מדינת ישראל הכירה בסלובניה כמדינה עצמאית ותמכה במועמדותה לחברה באומות המאוחדות.

במאי 2021, במהלך מבצע שומר החומות, הביעה סלובניה את תמיכתה בישראל והונף דגל ישראל על בניין ממשלת סלובניה.

באוגוסט 2021, ביקר שר החוץ הסלובני אנז'ה לוגאר בישראל ונפגש עם שר החוץ הישראלי יאיר לפיד.

### לאחר פרוץ מלחמת חרבות ברזל (2023–הווה)
ב-2024, הודיעה סלובניה על הצטרפותה לתביעה נגד ישראל בהאג בגין "הפעולות השנויות במחלוקת לכאורה מצד ישראל בעזה ובגדה המערבית".

במאי 2024, הכריזה סלובניה על הכרתה במדינה פלסטינית.

ב-17 ביולי 2025, הודיעה סלובניה כי השרים איתמר בן גביר ובצלאל סמוטריץ' הם אישיות בלתי רצויה.

ב-31 ביולי 2025, הטילה אמברגו נשק על ישראל, זאת למרות שאין כל רכש ביטחוני מהמדינה. בתגובה נמסר מישראל כי: אנחנו לא קונים מסלובניה סיכה, אין לזה משמעות".

ב-25 בספטמבר 2025, הודיעה סלובניה כי תאסור על ראש הממשלה בנימין נתניהו להיכנס לשטחה.

ב-4 בדצמבר 2025, סלובניה ביחד עם אירלנד, הולנד וספרד הודיעו על פרישתם מאירוויזיון 2026 בשל השתתפות ישראל.

## יחסים כלכליים

היקף הסחר בין שתי המדינות עמד בשנת 2005 על 100 מיליון דולרים ובשנת 2006 הסחר עמד על 85.6 מיליון דולרים בשנה. ב-31 בדצמבר 2007 חתמה מדינת ישראל עם סלובניה הסכם למניעת כפל מס. לישראל ולסלובניה יש קורסים ופרויקטים משותפים בנושא חקלאות.

בשנת 1996 רכשה סלובניה ספינת סיור אחת לצי שלה מסוג דבורה סימן 2 מהתעשייה האווירית לישראל, שהיה כלי השיט הקרבי הראשון של הצי שלה.

ביולי 2006 חתם המדען הראשי במשרד התמ"ת עם סלובניה הסכם תמיכה במחקר ופיתוח התעשייתי המשותף לשתי המדינות.

בינואר 2016 הודיעה רשת המרכולים הגדולה בסלובניה, מרקטור, כי תסיר ממדפיה מוצרים ישראלים בעקבות לחצי ה-BDS. הרשת חזרה בה כעבור יומיים.

## ראו גם
* סלובניה
* יחסי החוץ של ישראל

## לקריאה נוספת
* יוסף גוברין, **רישומים משליחותי כשגריר ישראל באוסטריה, סלובניה וסלובקיה**, הוצאת מאגנס, 2016

## קישורים חיצוניים

* 

## הערות שוליים

*
סרטני נהרות

**סרטני נהרות** (שם מדעי: Astacoidea) הם קבוצת פרוקי-רגליים מסדרת מעשירי רגל השייכים למחלקה סרטנים עילאיים. הם קרובי משפחה של הלובסטר ושל החסילונים, אך חיים רק במים מתוקים ברחבי העולם. הם אינם חיים בישראל בצורה טבעית.

בסתיו 2022 נתגלו סרטני נהרות בנחל בצת שב, והם מוגדרים מין פולש.

## מאפיינים
סרטני הנהרות חיים בתוך המים ונושמים בעזרת זימים דמויי נוצה. חלק מהמינים חיים בנהרות מהירים ושוחים היטב. אחרים חיים באגמים שונים, ביצות, תעלות ושדות אורז והם אינם יכולים לחיות במים מזוהמים.

לסרטנים צבתות גדולות באמצעותן הם תופסים את מזונם המורכב מצמחייה, נבלות, תולעים ובעלי חיים קטנים נוספים כמו רכיכות ודגים קטנים.

סרטני נהרות מגודלים גם כחיות מחמד, אך יש לגדלם בנפרד עקב יכולתם להיות קניבלים.

## מיון
*על-משפחה **סרטני נהרות** (Astacoidea)
**משפחה Astacidae
***סוג *Astacus*
***סוג *Austropotamobius*
***סוג *Pacifastacus*
**משפחה *Cambaridae*
***סוג Barbicambarus
***סוג ומין יחיד *Bouchardina robisoni*
***סוג *Cambarellus*
***סוג *Cambaroides*
***סוג *Cambarus*
***סוג *Distocambarus*
***סוג *Fallicambarus*
***סוג *Faxonella*
***סוג *Hobbseus*
***סוג *Orconectes*
***סוג *Procambarus*
***סוג ומין יחיד *Troglocambarus maclanei*

## ראו גם
* סרטן הנחלים

## קישורים חיצוניים

* 
* 
* 
* 

## הערות שוליים

קטגוריה:מעשירי רגל
קטגוריה:בעלי חיים במים מתוקים
קורפוס הפאנצר אס אס השביעי

ממוזער
**קורפוס הפאנצר אס אס השביעי** (בגרמנית: **VII. SS-Panzerkorps**) היה קורפוס משורין של הוואפן אס אס שלחם במלחמת העולם השנייה.

## היסטוריה
הקורפוס הוקם ב-3 באוקטובר 1943, וכמפקדו מונה מתיאס קליינהייסטרקאמפ. הקורפוס כלל את דיוויזיית פאנצר אס אס העשירית "פרונדסברג" ודיוויזיית פאנצרגרנדיר אס אס ה-17 "גץ פון ברליכינגן". הקורפוס הוצב ככוח עתודה בגרמניה, ומטהו היה בעיר אולם. ב-30 ביוני 1944 סופח לתוך קורפוס הפאנצר אס אס הרביעי.

## קישורים חיצוניים
* קורפוס הפאנצר אס אס השביעי באתר lexikon-der-wehrmacht 
* קורפוס הפאנצר אס אס השביעי באתר Axis History 
* קורפוס הפאנצר אס אס השביעי באתר zweiter-weltkrieg-lexikon 

7
7
יורחליס רודריגס

**יורחליס רודריגס** (בספרדית: **Yorgelis Rodríguez**; נולדה ב-25 בינואר 1995) היא אתלטית קובנית המתחרה בקרב שבע.

## ביוגרפיה
רודריגס נולדה בגוואנטאנמו שבקובה. 

ב-2011 זכתה במדליית כסף בקרב שבע באליפות העולם באתלטיקה עד גיל 18, ב-2012 זכתה במדליית זהב באליפות העולם עד גיל 20 בתוצאה של 5966 נקודות. באליפות העולם באתלטיקה 2013 שהתקיימה במוסקבה סיימה במקום ה-12 בתוצאה של 6148 נקודות. 

ב-2014 זכתה במדליית כסף באליפות העולם באתלטיקה עד גיל 20 בתוצאה של 6006 נקודות לאחר המנצחת מורגן לייק. כמו כן השתתפה בתחרות הקפיצה לגובה אך לא עברה את שלב המוקדמות. במשחקי מרכז אמריקה והאיים הקריביים זכתה במדליית זהב בתוצאה של 5984 נקודות. באליפות העולם עד גיל 20 סיימה במקום ה-14.

ב-2015 זכתה במדליית זהב במשחקים הפאן-אמריקאיים בשיא אישי ושיא תחרות של 6332 נקודות. באליפות העולם באתלטיקה סיימה במקום ה-21. 

באולימפיאדת ריו דה ז'ניירו סיימה במקום השביעי בשיא קובה של 6481 נקודות, במהלך התחרות שיפרה גם את שיאיה האישים בהטלת כידון וריצת 800 מטר. באליפות העולם באתלטיקה 2017 סיימה במקום הרביעי בשיא קובה של 6594 נקודות. 

באליפות העולם באתלטיקה באולם 2018 זכתה במדליית ארד בקרב חמש בתוצאה של 4637 נקודות. היא התחרתה גם בקפיצה לגובה וסיימה במקום ה-13. באולימפיאדת טוקיו פרשה בתחילת התחרות.

## שיאים אישיים
### אצטדיון
*ריצת 100 מטר משוכות: 13.48 שניות, 2018 
*קפיצה לגובה: 1.95 מטר, 2017
*הדיפת כדור ברזל: 14.95 מטר, 2018
*ריצת 200 מטר: 23.96 שניות, 2018
*קפיצה לרוחק: 6.50 מטר, 2017
*הטלת כידון: 48.89 מטר, 2016
*ריצת 800 מטר: 2:10.48 דקות, 2017
*קרב שבע: 6,742 נקודות, 2018, שיא קובה
### אולם
*ריצת 800 מטר: 2:17.70, 2018 
*קפיצה לגובה: 1.88 מטר, 2018
*קפיצה לרוחק: 6.29 מטר, 2018
*הדיפת כדור ברזל: 14.15 מטר, 2018
*קרב חמש: 4,637, 2018, שיא קובה

## קישורים חיצוניים

* יורחליס רודריגס באתר אולימפיאדת ריו דה ז'ניירו

 
קטגוריה:מתחרות בקרב שבע
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות קובניות
קטגוריה:ילידות 1995
קטגוריה:ספורטאיות אולימפיות קובניות
קטגוריה:מתחרות בקרב שבע באולימפיאדת טוקיו (2020)
טרגדיית האדם

**טרגדיית האדם** (הונגרית: **Az ember tragédiája**) הוא מחזה טרגי-היסטורי שנכתב על ידי הסופר ההונגרי אימרה מדאץ'. הצגה זו נחשבת לפסגת הספרות ההונגרית ולאחת היצירות המשפיעות ביותר בה. המחזה עוקב אחר הדמויות של אדם, הדמות המקראית, ולוציפר, השטן באמונה הנוצרית, כשבכול סצנה הם נמצאים בתקופה אחרת בזמן, כאשר לוציפר טוען כי האנשים ואדם ירצו להפוך להיות אלים ולהפיל את יוצרם, האל. חוה מופיעה יחד עם אדם ולוציפר ברוב הסצנות, אך היא אינה בעלת תפקיד מרכזי במחזה ואינה יוצאת מתפקידה ההיסטורי, בניגוד לאדם ולוציפר אשר מופיעים בכל סצנה מההתחלה שלה, ותמיד מוצאים אחד את השני כאדם ולוציפר, לא משנה מה התפקיד ההיסטורי של שניהם.

בשנת 2011, המחזה עובד לסרט אנימציה בשפה ההונגרית, בעל אותו שם.
## חלוקה לסצנות
במחזה יש 15 סצנות, כאשר 10 מתוכן נמצאות ברגעים היסטוריים חשובים.
* סצנה 1: ב"עולם הבא", ישירות לאחר בריאת העולם.
* סצנה 2: בגן עדן, בתחילת הזמן.
* סצנה 3: מחוץ לגן עדן, בתחילת ההיסטוריה האנושית.
* סצנה 4: מצרים העתיקה, 2650 לפנה"ס, אדם הוא פרעה, ככל הנראה ג'וסר, לוציפר הוא עוזרו, וחווה היא אשתו של עבד.
* סצנה 5: אתונה, 489 לפנה"ס, אדם הוא מילטיאדס הצעיר, לוציפר הוא שומר, וחווה היא אשתו של מילטיאדס.
* סצנה 6: רומא, 67 לספירה, אדם הוא רומאי עשיר, לוציפר הוא חברו וחווה היא זונה.
* סצנה 7: קונסטנטינופול, 1096, אדם הוא טנקרד, נסיך הגליל, לוציפר הוא נושא כלים, חווה היא אצילה שנהפכת ללא רצונה לנזירה.
* סצנה 8: פראג, 1615, אדם הוא יוהאנס קפלר, לוציפר הוא תלמידו, חווה היא אשתו, ברברה.
* סצנה 9: פריז, 1796, אדם הוא ז'ורז' דנטון, לוציפר הוא מוציא להורג, חווה מופיעה בשתי דרכים: פעם ראשונה כאריסטוקרטית שעומדת להיהרג, ובפעם השנייה כענייה.
* סצנה 10: פראג, 1615, אדם הוא יוהאנס קפלר, לוציפר הוא תלמידו, חווה היא אשתו, ברברה. (כמו בסצנה 8)
* סצנה 11: לונדון, המאה ה-19, אדם ולוציפר הם אנגליים חסרי-שם, וחווה היא אישה צעירה ממעמד הביניים.
* סצנה 12: פאלאנקס (קומונה חקלאית טכנולוגית אוטופית) בעתיד, אדם ולוציפר הם כימאיים נודדים, וחווה היא עובדת שמוחה כאשר מפרידים אותה מתינוקה.
* סצנה 13: חלל, אדם ולוצפיר הם עצמם, חווה לא מופיע בסצנה הזו.
* סצנה 14: בעידן קרח בעתיד, בערך 6000 לספירה, אדם הוא אדם זקן, לוציפר הוא עצמו, חווה היא אשתו של אסקימואי.
* סצנה 15: מחוץ ל"עולם הבא", בתחילת הזמן.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ספרות הונגרית
קטגוריה:השטן באמנות
היכל התהילה הלאומי לנשים

**היכל התהילה הלאומי לנשים** (באנגלית: **National Women's Hall of Fame**) הוא מוסד חינוכי אמריקאי ללא כוונת רווח שהוקם ב־1969 בסנקה פולס שבמדינת ניו יורק, המקום בו התכנסה הוועידה הראשונה לזכויות האישה ביולי 1848. מטרתו להנציח את נשות ארצות הברית שתרמו למדינה.

נכון לשנת 2024, בהיכל חברות 312 נשים.

## היסטוריה

לפי רישומי ההיכל, המחשבה על הקמתו החלה ב־1968, עת ג'ון רוזנקרנס, נשיא אייזנהאואר קולג' הצעיר בסנקה פולס, ביקר בהיכל התהילה לאמריקאים הגדולים באוניברסיטת ניו יורק. הוא הופתע מהופעתן של 9 נשים בלבד בין 110 חברי ההיכל, וסיפר על כך למזכירתו, שירלי הארטלי. עם הקמת המוזיאון, שנועד להוות חלופה להיכל התהילה הניו־יורקי, הייתה הארטלי לנשיאתו הראשונה. בינואר 1969 נערך הכינוס הראשון של הארגון נערך, ובו הוצגה לראשונה מטרתו:  נבחר ועד שבו ישבו חברי כבוד לבחירת חברי היכל התהילה, ואייזנהאואר קולג' הסכים שבו ישכון ההיכל עד בחירת מבנה קבוע. ב־23 באוגוסט 1973, כשהוא עדיין שוכן בקולג' הקטן בסנקה פולס, נבחרו 20 חברות ההיכל הראשונות: ג'יין אדמס, מריאן אנדרסון, סוזן ב. אנתוני, קלרה ברטון, מרי מק'לאוד בת'ון , אליזבת בלקוול, פרל בק, רייצ'ל קרסון, מארי קאסאט, אמילי דיקנסון, אמיליה ארהארט, אליס המילטון, הלן הייז, הלן קלר, אלינור רוזוולט, פלורנס סאבין, מרגרט צ'ייס סמית, אליזבת קיידי סטנטון, הלן טאוסיג והארייט טאבמן.

ב־1977 עבר ההיכל למבנה משלו, התיאטרון הישן של סנקה פולס, ושנתיים לאחר מכן, ב־1979, רכש את מבנה הבנק ההיסטורי של סנקה פולס, ושיכן שם את תערוכת הקבע שלו ואת משרדיו. מבנה הבנק שוכן בקרבת הפארק ההיסטורי הלאומי של זכויות האישה , שבו נערכה ועידת סנקה פולס ביולי 1848.

## פעילות
בין פעילויות המכון:
*הנצחת הנשים החברות בו, בתערוכת הקבע של המוזיאון השוכן בו ובתערוכות מתחלפות שונות; המידע במוזיאון מוצג על גבי פאנלים גדולים ובהם ביוגרפיות, צילומים וחפצים של הנשים המונצחות, המחולקים לפי תחומי ההשפעה
*ראיונות ותיעוד הנשים החיות החברות בו
*המכון עורך אירועים בנושא נשים גדולות
*תוכניות חינוכיות שונות, דוגמת אירוח סופרים וקבוצות מבתי ספר בהיכל
*הפצת הספר "Book of Lives & Legacies", להנצחת ולכיבודן של נשים משמעותיות בחיי היום־יום של האדם הפשוט (אם, אחות, חברה, קולגה וכו')

## תהליך הבחירה

הנשים הנבחרות יכולות להיות עכשוויות או היסטוריות, אך חייבות להיות אזרחיות ארצות הברית – או מלידתן, או שהתאזרחו במדינה. תרומתן, שעל פיה הן נבחרות, חייבת להיות בעלת ערך לאומי או בינלאומי, ולהמשיך להשפיע גם בחלוף השנים. אדם שחושב שדמות זכאית להיכלל בהיכל, שולח את פרטיה, שנבדקים על ידי צוות המכון כדי לוודא את עמידתה בקריטריונים. מועמדות שנמצאות כעומדות בקריטריונים יישלחו לפאנל שופטים ארצי, שמורכב מאמריקאים בעלי השפעה ומנציגי ארגונים ברחבי ארצות הברית. הפאנל ינקד את חשיבות הדמות על בסיס ערך תרומתן למדינת ארצות הברית, על בסיס חשיבות ההשפעה של הישגן, ולפי בדיקה של המשכיות מעשיהן. על מנת לשמור על האובייקטיביות בתהליך השיפוט, חברי צוות של ההיכל אינם חברים בפאנל השופטים.

## קישורים חיצוניים

* 

* 

## הערות שוליים

*
קטגוריה:היכלי תהילה
קטגוריה:פרסים המוענקים לנשים
קטגוריה:מקומות ואתרים בארצות הברית: נשים
1701 בצרפת

שנת **[[1701]] ב[[צרפת]]** הייתה השנה בה ציינה צרפת 714 שנות לאום.

## מנהיגים
* מונרך - לואי הארבעה עשר, מלך צרפת

## אירועים
* מרץ - פריצת מלחמת הירושה הספרדית בה לחמו צרפת וספרד כנגד הממלכה המאוחדת ואוסטריה.
* 24 ביולי – הקמת דטרויט כקומונה צרפתית.

## נפטרו
* 2 ביוני – מדלן דה סקודרי, סופרת צרפתייה מפורסמת. (נולדה ב-1607)

## קישורים חיצוניים

*
כנרת טריפון

**כנרת טריפון** (בעבר כנרת טריפון-רשף, נולדה ב-14 במאי 1964) היא שחקנית, תסריטאית ובמאית ישראלית. יוצרת הסדרה הקומית "סטרייט ולעניין".

## ביוגרפיה
טריפון נולדה בחיפה וגדלה באוסטרליה ובישראל במספר ערים. בשירותה הצבאי שימשה מ"כית בבה"ד 4 ובהמשך קצינת ח"ן ת"ש. בהמשך למדה משחק וכתיבה באוניברסיטת תל אביב.

ב-1988 שיחקה בתפקיד משני בסרט יהושע יהושע, בשנת 1990 עלתה לשידור האנימה "פיטר פן" בערוץ הראשון, שבה דיבבה טריפון את דמותו של ג'ון וב-1991 שימשה עוזרת עיצוב תלבושות עבור הסרט אבא גנוב 3.

לאחר שסיימה את לימודיה כתבה פיילוט לסדרה "סטרייט ולעניין". בעזרת המפיק מיכה שרפשטיין פנתה עם הסדרה לערוץ הראשון, ובערוץ הוחלט לשלבה בלוח השידורים שלו. היא שודרה לראשונה בשנת 1993. בסדרה שיחקה טריפון בתפקיד הראשי של שירי, שמתגוררת יחד עם רוני (רפי ויינשטוק), מעצב גרפי מצליח, ומתאהבת בו למרות נטייתו המינית ההומוסקסואלית. לצד המשחק, טריפון שימשה גם כתסריטאית הסדרה. הסדרה ידועה כסדרת הטלוויזיה הראשונה בישראל שהציגה דמות של הומוסקסואל בפריים טיים.

מעבר לתחום הטלוויזיה, עסקה גם בתחום התיאטרון בתפקידי משחק, בימוי ותסריטאות, בעיקר בהצגות נוער. בין היתר ניתן לציין את: "חרם", "לבד במערכה האחרונה", "לאן נעלמה הגר רובין", "החיים היפים" ו"נערים במלכודת".

לאחר שעזבה את עולם הבידור, החלה טריפון לעסוק בהנחיית קבוצות גמילה מעישון ותחומים נוספים.

## חיים אישיים
הייתה נשואה לתאורן והשחקן גלי רשף ולהם שני ילדים משותפים. כיום היא נשואה בשנית ולה בת מנישואיה השניים.

בנה הוא השחקן ארד טריפון-רשף.

## קישורים חיצוניים

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:תסריטאיות ישראליות
קטגוריה:תסריטאים ישראלים
קטגוריה:בוגרות תיכון דה שליט
קטגוריה:בוגרי תיכון דה שליט
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1964
קטגוריה:ישראלים שנולדו ב-1964
אמלק (כדורגל)

**קלוב ספורט אֶמֶלֶק** (בספרדית: **Club Sport Emelec**) הוא מועדון כדורגל אקוודורי מהעיר גואיאקיל, המשחק בליגת העל האקוודורית. אצטדיון הבית של הקבוצה הוא אצטדיון ג'ורג' קאפוול. לזכות המועדון 13 אליפויות, האחרונה שבהן ב-2015.

## היסטוריה
המועדון נוסד על ידי עובדי חברת החשמל של גואיאקיל ובראשם ג'ורג' קאפוול שעל שמו נקרא אצטדיונה הביתי של אמלק. מועדון הכדורגל נוסד בשנת 1929 לאחר שהיו לו ייצוגים בשלל ענפי ספורט כגון: בייסבול, כדורסל, אגרוף, שחייה וכדוריד.

בשנת 1957 המועדון זכה באליפות הראשונה שלו. כיום יש למועדון 13 אליפויות והוא נחשב למועדון השלישי המעוטר באקוודור אחרי ברצלונה ואל נסיונל. בשנת 1995 אמלק הגיע לחצי גמר גביע הליברטדורס בו הודחה על ידי גרמיו שהמשיכה עד לזכייה. בשנת 2001 אמלק הגיע לגמר גביע מרקונורטה בו הפסידה 1–3 בפנדלים למיונאריוס.

## יריבות
היריבה הגדולה ביותר של אמלק היא יריבתה העירונית ברצלונה. הדרבי של גואיאקיל זכה לשם "אל קלאסיקו דל אסטיירו" (בספרדית: El Clásico del Astillero, הקלאסיקו של המספנה).

הקבוצות נפגשו לראשונה ב-22 באוגוסט 1943, ובו ניצחה ברצלונה 3–4. המשחק זכור בכינוי "דרבי הקורות", בשל המספר הרב של הכדורים שנעצרו בעמוד השער של ברצלונה. משחקי הדרבי ידועים כאחד המשחקים החשובים בכל עונה בכדורגל באקוודור, והיריבות בין המועדונים אף זכתה להכרה עולמית על ידי פיפ"א.

אחד מהמפגשים המפורסמים ביותר בין שתי הקבוצות התקיים ברבע גמר גביע ליברטדורס 1990, ובסיום דו-קרב כפול העפילה ברצלונה לשלב הבא בזכות ניצחון 0–1 בסיכום שני המשחקים. ברצלונה המשיכה עד לגמר הטורניר, והייתה לאקוודורית הראשונה שעושה זאת.

היריבות הגדולה בין המועדונים הביאה גם לאלימות של ממש ביציעי הקבוצות. ב-30 באפריל 2006, הובילה אמלק 0–3 בביתה על ברצלונה. בתגובה, החלו אוהדי ברצלונה לזרוע הרס במגרש הביתי של יריבתם. בין היתר הם פרצו לתאי שידור הרדיו באצטדיון וגרמו נזק לרכוש הפרטי של התקשורת המקומית. חלק מאוהדי נמלטו אל כר הדשא מחשש ממעשיהם של חבריהם ליציע. בסיומו של האירוע נעצרו תשעה אוהדים ונפצעו כארבעים. אחד מהאירועים הטרגיים ביותר בתולדות ההתמודדות התרחש ב-16 בספטמבר 2007, כשקרלוס סדניו וליס, ילד בן 11 אוהד אמלק, נהרג כעשרים דקות לפני תחילת הדרבי במונומנטל מפגיעת זיקוק שנורה מיציע אוהדי ברצלונה בחזהו. על אף האירוע המשחק עצמו לא נדחה, ואמלק המשיכה לניצחון 0–1.

## תארים
***[[ליגת העל האקוודורית|אליפות אקוודור]]: (13)**
** 1957, 1961, 1965, 1972, 1979, 1988, 1993, 1994, 2001, 2002, 2013, 2014, 2015, 2017

## קישורים חיצוניים

* 

קטגוריה:קבוצות כדורגל אקוודוריות
קטגוריה:קבוצות כדורגל שהוקמו ב-1929
קטגוריה:גואיאקיל
דאב (ריקוד)

ממוזער|קבוצה של בני נוער רוקדים דאב
ממוזער|כדורגלן מראה את תנועת הדאב לאחר שכבש שער
**דאב** (באנגלית: **Dab**) היא מחווה גופנית הכוללת הרכנת ראש לתוך המרפק, ופשיטת הזרוע השנייה, בתנועה המזכירה את כיסוי האף בעת התעטשות. הדאב צבר פופולריות בסוף שנת 2015, לאחר ששחקן ה-NFL קאם ניוטון רקד דאב לאחר שהבקיע טאצ'דאון במשחק מול טנסי טייטאנס. מאז הפך למחוות ניצחון או שמחה.

מקורו של הדאב בסצנת ההיפ הופ של אטלנטה במדינת ג'ורג'יה בארצות הברית, אך יש חילוקי דעות לגבי ממציאי התנועה.

## בתרבות
דאב מופיע במשחק המחשב פורטנייט בתור ריקוד.

## קישורים חיצוניים

*סרטון הדרכה לביצוע תנועת הדאב שהעלה אומן ההיפ הופ Rich the Kid, באתר יוטיוב

## הערות שוליים

קטגוריה:היפ הופ
קטגוריה:מחוות גופניות
2015 בצרפת

שנת **[[2015]] ב[[צרפת]]** הייתה השנה בה ציינה צרפת 1,028 שנות לאום.

## מנהיגים
* נשיא - פרנסואה הולנד
* ראש ממשלה - מנואל ואלס

## אירועים
### ינואר
180px|ממוזער|הכרזה בה נעשה שימוש בהפגנות התמיכה בעיתון צ'רלי בעקבות הפיגוע במשרדי שרלי הבדו
* 7 בינואר – הפיגוע במשרדי "שרלי הבדו": טרוריסט מוסלמי פורץ למשרדי שרלי הבדו והורג 12 אנשים לאחר שהמשרד פרסם קריקטורה על מוחמד.
* 9 בינואר – הפיגוע במרכול היהודי בפריז: טרוריסט מוסלמי פורץ למרכול לממכר מוצרי מזון כשרים, והורג 4 אנשים.

### מרץ
* 9 במרץ – התרסקות המסוקים בוויז'ה קסטלי: שני מסוקים שהובילו ספורטאים צרפתים מענפי ספורט שונים, שהיו במהלך צילום פרק לתוכנית המציאות "Dropped" בערוץ TF1 הצרפתי, התנגשו זה בזה והתרסקו סמוך לכפר ויז'ה קסטלי בצפון-מערב ארגנטינה. לא היו ניצולים. בין ההרוגים היו ספורטאים ידוענים ומדליסטים אולימפיים.

### נובמבר
* 13 בנובמבר – פיגועי נובמבר 2015 בפריז: בוצעה מתקפת טרור משולבת במספר מוקדים בפריז אשר כללה פיגועי ירי ופיגועי התאבדות. הפיגועים החלו ביום שישי, 13 בנובמבר בשעה 21:16 (לפי אזור הזמן של מרכז אירופה) ברובע ה-10 וברובע ה-11 בפריז. לפחות שלושה פיצוצים שונים ושישה אירועי ירי דווחו, לצד טבח שהתרחש בתיאטרון "בטאקלאן" בעיר. בפיגועים נרצחו 130 אנשים, 352 אנשים נוספים נפצעו, מהם 99 פצועים קשה.

## נפטרו
**([[:קטגוריה:צרפתים שנפטרו ב-2015|קטגוריה:צרפתים שנפטרו ב-2015]])**
[ממוזער|130px|[ז'ורז' וולינסקי]]
### ינואר
* 7 בינואר – שארב - עיתונאי וקריקטוריסט צרפתי מפורסם. (נולד ב-1967)
* 7 בינואר – ז'ורז' וולינסקי - עיתונאי וקריקטוריסט צרפתי מפורסם. (נולד ב-1934)

### פברואר
* 6 בפברואר – אסיה ג'באר - סופרת אלג'יראית-צרפתית. (נולדה ב-1936)
* 14 בפברואר – לואי ז'ורדאן - שחקן צרפתי. (נולד ב-1921)

### מרץ
* 9 במרץ – קמיל מופה - שחיינית אולימפית, נהרגה באסון המסוקים. (נולדה ב-1989)

## קישורים חיצוניים

צרפת
*
צרפת
1789 בצרפת

ממוזער|ציור המתאר את הקרב על הבסטיליה
שנת **[[1789]] ב[[צרפת]]** הייתה השנה בה ציינה צרפת 802 שנות לאום. ב-1789 פרצה המהפכה הצרפתית ששברה את המונרכיה בצרפת והובילה לטלטלות.

## מנהיגים
* מונרך - לואי השישה עשר, מלך צרפת

## אירועים
* 5 במאי – כינוס אספת המעמדות של 1789, הכינוס הראשון של האספה מאז שנת 1614.
* 9 ביולי – כינוס האספה המכוננת הלאומית.
* 14 ביולי – נפילת הבסטיליה ופרוץ המהפכה הצרפתית.

## נולדו
* 21 באוגוסט – אוגוסטן לואי קושי, מתמטיקאי צרפתי מפורסם. (נפטר ב-1857)

## נפטרו
* 3 בדצמבר – קלוד ז'וזף ורנה, צייר צרפתי מפורסם. (נולד ב-1814)

## קישורים חיצוניים

*
מועז חסן

**מועז חסן** (בערבית: **معز حسن**, בצרפתית: **Mouez Hassen**; נולד ב-5 במרץ 1995 בפרז'וס שבצרפת) הוא כדורגלן צרפתי-תוניסאי המשחק בעמדת השוער בקלאב אפריקן.

## קריירת מועדונים
חסן גדל במחלקות הנוער של סטאד רפאל ושל פרז'וס. בשנת 2010 הגיע למחלקת הנוער של ניס מליגת העל הצרפתית. בשנת 2012 החל חסן לשחק בניס II, קבוצת המילואים של המועדון. ב-25 בספטמבר 2013 ערך חסן את הופעת הבכורה שלו בקבוצה הראשונה של המועדון, כששיחק 90 דקות בהפסד 0–2 לנאנט במסגרת המחזור השביעי בליגה. בשל הרחקתו של דויד אוספינה, השוער הראשון של המועדון. הוא ערך חמש הופעות ליגה בעונת . בעונת , לאחר עזיבתו של דויד אוספינה לארסנל, היה חסן השוער הראשון של הקבוצה, וערך 30 הופעות ליגה. בעונת  ערך חסן 14 הופעות ליגה נוספות. בנובמבר 2019 חתם על חוזה לעונה אחת בקבוצת סרקל ברוז' הבלגית.

## קריירה בינלאומית
ב-27 במרץ 2018 ערך את הופעת הבכורה שלו בנבחרת תוניסיה. נכלל בסגל נבחרת תוניסיה לטורנירים מונדיאל 2018 וגביע אפריקה לאומות 2019.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:שוערי כדורגל תוניסאים
קטגוריה:שוערי כדורגל צרפתים
קטגוריה:כדורגלנים צרפתים
קטגוריה:כדורגלני ניס
קטגוריה:כדורגלני סאות'המפטון
קטגוריה:כדורגלני שאטורו
קטגוריה:כדורגלני סרקל ברוז'
קטגוריה:כדורגלני ברסט
קטגוריה:כדורגלני קלאב אפריקן
קטגוריה:כדורגלני נבחרת תוניסיה
קטגוריה:צרפתים ממוצא תוניסאי
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1995
קטגוריה:תוניסאים שנולדו ב-1995
לוקאס קלוסטרמן

**לוקאס מנואל קלוסטרמן** (בגרמנית: **Lukas Manuel Klostermann**, נולד ב-3 ביוני 1996 בהרדקה שבגרמניה) הוא כדורגלן גרמני המשחק בעמדות המגן הימני והבלם בר.ב. לייפציג ובנבחרת גרמניה.

## קריירת מועדונים
קלוסטרמן החל לשחק בגיל 14 בנוער של בוכום, ובשנת 2014 עבר לשחק בקבוצה הבוגרת, ששיחקה אז בבונדסליגה השנייה, כאשר ערך תשע הופעות בעונת 2013/14. לאחר שכשלו מגעיו להארכת חוזה עם בוכום, חתם בקיץ 2014 בר.ב. לייפציג על חוזה לארבע שנים.

בעונת 2014/2015 ערך מספר הופעות בהרכב לייפציג, אך לא היה שחקן הרכב קבוע. בעונת 2015/2016 הפך למגן השמאלי הקבוע של הקבוצה, והיה חלק מהעפלתה לבונדסליגה בתום העונה, כאשר שיתף פעולה בהגנה עם מרווין קומפר, וילי אורבן ומרסל הלסטנברג. בזכות יכולתו הטובה הוא זומן לסגל הגרמני לאולימפיאדת ריו דה ז'ניירו. את עונת 2016/2017, בה סיימה לייפציג במקום השני בליגה כבר בעונת הבכורה שלה, החמיץ קלוסטרמן במלואה, עקב פציעה ברצועה הצולבת. הוא החלים מפציעתו בתחילת עונת 2017/2018 ושב להרכב הקבוצה.

## קריירה בינלאומית
קלוסטרמן שיחק בכל הנבחרות הצעירות של גרמניה, ובאוגוסט 2016 השתתף עם נבחרת גרמניה האולימפית באולימפיאדת ריו דה ז'ניירו, וזכה עמה במדליית כסף, לאחר הפסד בגמר לנבחרת ברזיל האולימפית בבעיטות הכרעה. קלוסטרמן פתח בכל המשחקים של גרמניה בטורניר האולימפי.

ב-20 במרץ 2019 ערך קלוסטרמן את הופעת הבכורה שלו במדי נבחרת גרמניה הבוגרת, בתיקו 1-1 מול סרביה במשחק ידידות בפולקסווגן ארנה. הוא פתח בהרכב והוחלף בדקה ה-90 על ידי תילו קהרר.

נכלל בסגל נבחרת גרמניה לטורניר מונדיאל 2022.

## תארים
**[[ר.ב. לייפציג]]**
* הגביע הגרמני: 2021/2022, 2022/2023
* הסופר קאפ הגרמני: 2023

'''נבחרת גרמניה האולימפית'''
* אולימפיאדת ריו דה ז'ניירו (2016): מדליית כסף

## קישורים חיצוניים

## הערות שוליים

קטגוריה:מגני כדורגל גרמנים
קטגוריה:כדורגלני בוכום
קטגוריה:כדורגלני ר.ב. לייפציג
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
קטגוריה:גרמנים שנולדו ב-1996
יום הטבעונות העולמי

[ממוזער|230px|דוכן "מיטאאוט" שבו מחלקים לעוברים ושבים טעימות מאוכל טבעוני [עלון|ועלוני הסברה, הפארק הלאומי, רמת גן, 2014]]

**יום הטבעונות העולמי** (באנגלית: **World Vegan Day**) חל ב-1 בנובמבר, והוא מצוין ברחבי העולם בהתכנסויות, פיקניקים ואירועי ספורט, לצד פעילות למען בעלי החיים, בריאות האדם ושמירת כדור הארץ. יום זה מסיים חודש של מודעות שמתחיל ביום הצמחונות העולמי שחל ב-1 באוקטובר.

יום הטבעונות העולמי הוכרז ב-1994 על ידי האגודה הטבעונית הבריטית. תחילה הוצע לציין את היום ב-2 בספטמבר שהוא יום הולדתו של דונלד ווטסון מייסד האגודה, אך ווטסון סרב, ובמקום זה הוכרז על ה-1 בנובמבר, שהוא סמוך לתאריך ייסודה של האגודה. יום זה ציין גם 50 שנה לקיומה, וב-2014 ציין יום זה 70 שנה לטביעת המונח האנגלי "Vegan" - טבעוני. לואיס וואליס, נשיאת האגודה אמרה שאהבה את התאריך שנבחר גם משום שהוא מתלכד עם ליל כל הקדושים ועם יום המתים שנחגג במקסיקו ומדינות אחרות, שהם אירועים שמבשרים טובות.

במדינת ישראל מציינים את יום הטבעונות בבילויים במסעדות או בפיקניקים ובאירועי ספורט, פעילים מקימים דוכני "מיטאאוט" (meatout) שבהם הם מגישים לעוברים ושבים דוגמאות של אוכל טבעוני מסוגים שונים, ומסעדות טבעוניות מקיימות ביום הזה מבצעים מיוחדים.

בבריטניה היום נחגג באוסף אירועים כמו תחרות כדורגל טבעונית, הרצאות, תצוגות של מוצרים טבעוניים מוכרים וגם חדשים, ופתיחה של יוזמות אקטיביזם חדשות.

בגרמניה מציינים את היום בערים שונות על ידי דוכנים, חלוקת טעימות טבעוניות, הסברה, ואירועים חברתיים.
[ממוזער|230px|דוכן הסברה וטעימות לכבוד יום הטבעונות העולמי ב[קרלסרוהה גרמניה, 2015]]
בבוסטון שבארצות הברית מתקיים ביום הזה מדי שנה פסטיבל אוכל טבעוני בהשתתפות אלפי אנשים, ובו יצרנים מוכרים את המוצרים שלהם ומחלקים דוגמאות.

בחצי הכדור הדרומי, במלבורן אוסטרליה, נחגג יום הטבעונות העולמית מאז 2003 בשלל אירועים. באינברקרגיל בניו זילנד קבוצות טבעונים מפרסמות פוסטרים ברחובות ומחלקות מוצרים טבעוניים ובין היתר טופו לקצבים, ומקיימת פיקניקים המוניים. באורוגוואי פעילים מחלקים טעימות וחומרי הסברה.

## ראו גם
* טבעונות
* זכויות בעלי חיים
* צמחונות
* האגודה הטבעונית
* דונלד ווטסון

## קישורים חיצוניים

* 
* חיל האוויר מציג כומתה טבעונית (ללא שימוש בצמר) לרגל יום הטבעונות העולמי - דף הפייסבוק של חיל האוויר.
* טבעוניוז | חדשות, טבעונות, כתבות, מתכונים, שחרור בעלי חיים

## הערות שוליים

טבעונות
טבעונות
קטגוריה:טבעונות
איידן מקארדל

**איידן מקארדל** (באנגלית: **Aidan McArdle**; נולד ב-1970) הוא שחקן אירי.

## ביוגרפיה
מקארדל נולד בדבלין. הוא למד לתואר באמנויות באוניברסיטת קולג' דבלין ואחרי כן למד משחק באקדמיה המלכותית לאמנות הדרמה בלונדון.

עם הלהקה השייקספירית המלכותית שיחק מקארדל בתפקיד הראשי במחזה "ריצ'רד השלישי" ובדמות פאק ב"חלום ליל קיץ". עוד בתיאטרון הופיע בתפקיד הראשי במחזה "תפילה לאוון מיני" עיבוד של סיימון בנט לרומן באותו שם מאת ג'ון אירווינג. המחזה הוצג ב-2002 בתיאטרון המלכותי הלאומי בלונדון. ב-2011 שיחק בתפקיד ג'וזף סורפייס בעיבוד של דבורה וורנר  למחזה "The School for Scandal" שהועלה במרכז האמנויות ברביקן.

ב-2008 השתתף מקארדל בסדרה הקומית "אנשים יפים" של ערוץ BBC Two. ב-2004 הופיע לראשונה בסרט הוליוודי "הקסם של אלה" בתפקיד סלאנן, אלף השואף בסתר להיות עורך דין. ב-2009 שיחק בתפקיד משנה בדמות אנרכיסט יהודי בשם שאול לנדאו בפרק בסדרת הטלוויזיה של ה-BBC "חדר מיון 1909".

תפקידים בולטים שלו בטלוויזיה היו בסרטים ביוגרפיים. הוא גילם ב-2004 את דאדלי מור בסרט "Not Only But Always", ב-2005 את אלברט איינשטיין בסרט הביוגרפי "E=mc²" ואת איגור סטרווינסקי בסרט הטלוויזיה "Riot at the Rite".

מקארדל מוכר מתפקידיו הרבים בטלוויזיה בהם הופעות בדרמות תקופתיות. הוא שיחק בסדרה "המשפט של גארו"  בדמות סילבסטר, ובסדרה הקומית "אנשים יפים" בתפקיד אנדי דונן. בסדרת הדרמה "מר סלפרידג'", המבוססת על חייו של מקים חנות הכלבו סלפרידג'ס, הוא מגלם את לורד לוקסלי אויבו המושבע של הארי סלפרידג'.

### חיים אישיים
מקארדל נשוי לשחקנית אייסלין מקגוקין . הוא בן דוד של השחקן סטיב קוגן.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1970
אסף אפשטיין

**אסף אפשטיין** (נולד ב-1 באוגוסט 1978) הוא כותב, מפיק ובמאי קולנוע ישראל.

## ביוגרפיה
אסף אפשטיין נולד בישראל ב-1 באוגוסט 1978 ללאה וחנן אפשטיין. הוא אחיהן הבכור של אפרת ורוני אפשטיין.

כשהיה ילד עברה המשפחה להתגורר בפורט וורת' שבמדינת טקסס בארצות הברית שם למד בבית ספר יהודי פרטי. לאחר מכן חזרה המשפחה להתגורר במודיעין שם למד בחטיבת הביניים.

ב-1995, עברה שוב המשפחה להתגורר בארצות הברית והתיישבה בדאלאס שם למד אפשטיין בתיכון ג'יי ג'יי פירס בריצ'רדסון.

בשנות העשרים המוקדמות שלו, עזב אפשטיין את משפחתו בארצות הברית וחזר להתגורר בגפו בישראל כדי להתגיס לצה"ל שם שירת בחיל האוויר.

בשנות האלפיים המוקדמות החל אפשטיין בלימודי קולנוע באוניברסיטת תל אביב.

## קריירה
לאחר סיום לימודיו, עבד אפשטיין בהפקת סרטוני תדמית עבור חברות.

ב-2008, לקח חלק בהפקת שני סרטים ישראלים; האחד, *המלחמה השניה*, דרמה המתרחשת בתל אביב במהלך מלחמת לבנון השנייה, ו-*יאפאווייה*, סרט דוקומנטרי אודות הרכב ההיפ-הופ, *סיסטם עלי*.

ב-2010, הפיק אפשטיין את *דעיכתה של אמא*, אודות היחסים המורכבים בין אם לבנה.

ב-2011, החל אפשטיין בהפקת סרטו עטור השבחים, *[[שניצל (סרט)|שניצל]]*, שאותו כתב, הפיק וביים. *שניצל* מספר את סיפורו של נער מתבגר ועל המפגש שלו עם חוצן בדמות שניצל. בראיון, העיר אפשטיין שסרטו *שניצל* הושפע מהסרט אי.טי. - חבר מכוכב אחר של סטיבן ספילברג, חוויותיו כ-"ילד מוזר אשר אינו חש בנוח בתוך עצמו" וטיול בית ספר שם קיבלו הוא וחבריו שניצלים לארוחת צהריים.

ביולי 2014, הפיץ את "שניצל" אשר קצר מספר רב של פרסים בפסטיבלי קולנוע ברחבי העולם לרבות "פרס הסרט הבינלאומי הטוב ביותר" בפסטיבל הקולנוע בדרום קרוליינה, "סרט המדע בדיוני הטוב ביותר" בפסטיבל הייארט, ו"סרט ההתבגרות הטוב ביותר" בפסטיבל הסרטים במנהטן ב-2015. מאוחר יותר באותה שנה זכה אפשטיין ב"פרס המפיק הטוב ביותר של סרט זר" בפסטיבל הסרטים הבינלאומי במדריד.

## פילמוגרפיה

## קישורים חיצוניים

* 

* The 10th Annual Macon Film Festival underway, איליין רקלי, WMGT-TV, 17 ביול 2015, אוחזר 24 באוקטובר 2016
* פודקאסט עם אסף אפשטיין מפסטיבל הסרטים הבינלאומי במדריד
* ריאיון עם אסף אפשטיין ל-VOD Indie באתר וימאו

## הערות שוליים

קטגוריה:במאי קולנוע ישראלים
קטגוריה:מפיקי קולנוע ישראלים
קטגוריה:תסריטאי קולנוע ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1978
1790 בצרפת

שנת **[[1790]] ב[[צרפת]]** הייתה השנה בה ציינה צרפת 803 שנות לאום. השנה השנייה למהפכה הצרפתית.

## מנהיגים
* מונרך - לואי השישה עשר, מלך צרפת

## אירועים
* 12 ביולי – קבלת חוקת הכמורה בצרפת ששוללת את הוותיקן כמפקח על הנצרות ומעבירה את הפיקוח לממשלה האזרחית.
* 4 בספטמבר – ז'אק נקר, שר האוצר של לואי השישה עשר, מתפטר

## נולדו
* 21 באוקטובר – אלפונס דה למרטין, סופר פוליטי צרפתי מפורסם. (נפטר ב-1869)

## נפטרו
* 3 ביולי – ז'אן-בטיסט לואי רומה דה ל'איל, מינרלוג צרפתי מפורסם. (נולד ב-1736)

## קישורים חיצוניים

*
רולף (כלב)

**רולף** (מת בשנת 1919) היה כלב מגזע איירדייל טרייר, עליו נאמר שהיה מסוגל לבצע חישובים מתמטיים ולתקשר עם בני אדם ברמה אינטליגנטית גבוהה.

## תיאור
לטענת בעליה של רולף, פאולה מוקל ממנהיים גרמניה, הכלב יכל לתקשר על ידי ביצוע טפיחות שונות בטלפו שייצגו אותיות. טפיחות מרובות ייצגו אותיות פחות שכיחות בשפה. לפי דבריה של מוקל, כלבה היה משורר, אוהב ספרים ו"דובר" מספר שפות. בספר ביוגרפיה שכתבה על רולף היא התעקשה שהכלב חשב על בעיות פילוסופיות ותאולוגיות עמוקות. ספרה וסיפוריה על רולף נפוצו ברחבי גרמניה ומשכו את תשומת לבם של המתעניינים בפסיכולוגיה של בעלי חיים. אחד מהם היה ד"ר קארל קראל, שהאמין שלמספר בעלי חיים, דוגמת סוסים וכלבים, ישנה אינטליגנציה גבוהה כשל בני אדם ובעזרת אילוף נכון יוכלו להציג ולממש את הפוטנציאל הטמון בהם. מספר חוקרי חיות וביניהם מלומדים ביקרו בביתה של מוקל, דוגמת פרופסור ה.א. זייגלר מאוניברסיטת שטוטגרט שהתרשם מיכולותיו. חוקרים אחרים טענו שהכלב מגיב לסימנים לא-רצוניים בגופו של השואל. לפי כתבה שעסקה בסיפורו של רולף ושפורסמה במגזין "פסיכולוגיה היום", המחקרים על רולף הובילו את הנאצים לפתח תוכנית סודית לאילוף כלבים נבונים "מדברים".

## ראו גם
* הנס החכם

## הערות שוליים

קטגוריה:אינטליגנציה בבעלי חיים
קטגוריה:כלבים מפורסמים
1791 בצרפת

שנת **[[1791]] ב[[צרפת]]** הייתה השנה בה ציינה צרפת 804 שנות לאום. השנה השלישית למהפכה הצרפתית.

## מנהיגים
* מונרך - לואי השישה עשר, מלך צרפת.

## אירועים
* 1 באוקטובר – תחילת פעולת האספה המחוקקת ונפילת המלוכה הצרפתית.

## נולדו
* 26 בספטמבר – תאודור ז'ריקו, צייר צרפתי מפורסם. (נפטר ב-1824)
* 24 בדצמבר – אז'ן סקריב, מחזאי צרפתי מפורסם. (נפטר ב-1861)

## נפטרו
**([[:קטגוריה:צרפתים שנפטרו ב-1791|קטגוריה:צרפתים שנפטרו ב-1791]])**

## קישורים חיצוניים

*
1702 בצרפת

שנת **[[1702]] ב[[צרפת]]** הייתה השנה בה ציינה צרפת 715 שנות לאום.

## מנהיגים
* מונרך – לואי הארבעה עשר, מלך צרפת

## אירועים
ממוזער|200x200 פיקסלים|"הקרב של מפרץ ויגו", צויר על ידי לודולף בקהויזן 
* 1 בפברואר – קרב סרמונה
* 16 ביוני – 12 בספטמבר – המצור של לנדאו
* 15 באוגוסט – קרב לוזרה
* 14 באוקטובר – קרב של פריידלינגן
* 23 באוקטובר – קרב מפרץ ויגו.
## קישורים חיצוניים

*
אחמד

**אחמד** 
הוא שם פרטי וכן שם משפחה שמקורו בערבית ומשמעותו "האיש המהלל את אלוהים". הגרסה הטורקית לשם היא "אהמט".

## ראו גם
* אהמט
* 

קטגוריה:שמות פרטיים ערביים לגברים
קטגוריה:שמות משפחה ערביים
510-519 לפנה"ס

**שימו לב: ערך זה מכיל אירועים מן השנים 519 - 510 לפנה"ס**

## אירועים
*519 לפנה"ס - ז'ינג משושלת ג'ואו מתמנה למלך סין
*518 לפנה"ס - דריווש הראשון מתחיל את בניית פרספוליס.
*518 לפנה"ס - תת-היבשת ההודית -דריווש הראשון משלים את כיבוש פונג'אב.
*516 לפנה"ס - חנוכת בית המקדש השני.
*514 לפנה"ס - דריווש הראשון חוצה עם צבאו את הבוספורס ומנצח במלחמה נגד הסקיתים בדנובה.
*513 לפנה"ס - דריווש הראשון מכניעה את דאקיה ותראקיה כחלק ממלחמתו נגד הסקיתים.
*513 לפנה"ס - מערב הודו הופכת למחוז בפרס וממונה עליה אחשדרפן, השטח שנשלט עי ידי האחשדרפן כולל את עמק האינדוס.
*512 לפנה"ס - סון דזה, מחבר הספר אמנות המלחמה, מתחיל לשרת כגנרל ואסטרטג צבאי בצבא הסיני.
*512 לפנה"ס - היפיאס - בנו השני של פייסיסטראטוס וטיראן אתונה מגורש במרד שנתמך על ידי קלאומנס הראשון מלך ספרטה.

* 510 לפנה"ס - סיום שלטונו של לוקיוס טארקוויניוס סופרבוס, מלך רומא השביעי והאחרון.
* 510 לפנה"ס - נפילת המלוכה הרומאית ועלייתה של הרפובליקה הרומית.
* 510 לפנה"ס - דמרטוס יורש את אביו אריסטון ונהיה מלך ספרטה.

## אישים משמעותיים
* אופרוניוס - צייר רומאי

## נולדו
* 519 לפנה"ס - חשיארש הראשון, שמזוהה לעיתים עם האחשוורוש

## קישורים חיצוניים

*
קטגוריה:המאה ה-6 לפנה"ס לפי שנים